
Vitalitatea care a caracterizat abordarea turcă în Balcani, odată cu sfârşitul Războiului Rece, a 
transformat Turcia într-un important actor regional. Deşi relaţiile dintre Turcia şi țările din Balcani au 
cunoscut o intensificare şi ating, în prezent, maximul perioadei de după destrămarea Imperiului Otoman, 
Turcia nu a afişat, încă, întreaga sa capacitatea economică şi importanţa politică de care beneficiază, 
elemente care ar putea-o face un concurent de seamă pentru țările din Europa în Balcani. Cu toate că 
influența culturală a Turciei a crescut semnificativ în ultimii ani în regiunea Balcanilor, în special prin 
investiţii în instituţiile de învățământ şi educaţie, aceasta se manifestă cu limite, în mare parte doar 
asupra populaţiei musulmane din regiune. Deşi candidatura la statutul de membru al Uniunii Europene 
(UE) rămâne cel mai important factor pentru elitele politice din regiune, perspectivele de aderare la UE 
au stagnat atât pentru Turcia, cât şi țările din regiunea Balcanilor, aspect care s-ar putea schimba în 


viitorul apropiat. 


De la fondarea Republicii Turcia şi până la 
sfârşitul Războiului Rece, politica externă a 
Turciei a fost caracterizată, în general, de 
caracteristici şi principii similare. Aceasta a fost 
considerată a fi construită având la bază, în mare 
parte, ceea ce rămăsese după destrămarea 
Imperiului Otoman la sfârşitul secolului al 19-lea 
precum şi necesitatea de a lupta pentru 
integritatea teritorială şi legitimizare a Republicii 
nou înființate!. În acelaşi timp, a fost puternic 
modelată de orientarea occidentală pozitivistă şi 
raţionalistă a tinerei elite republicane şi de 
procesul desfăşurat de către aceasta pentru 
formarea unui stat naţional secular, modern şi 
democratic?. Aceşti factori l-au influențat atât pe 
Mustafa Kemal (numit mai târziu Ataturk’) cât şi 
pe cei din cercurile care guvernau în jurul său ca, 
în trasarea liniilor politicii externe a Republicii nou 
înființate, să manifeste predominant orientări spre 
securitate, suveranitate şi integritate teritorială. 
Principiile geopoliticii, apărării şi diplomaţiei 
preventive, care vizau menţinerea status quo-ului, 
şi ferma orientare pro occidentală au devenit 
cunoscute sub denumirea de factorii determinanti 
tradiţionali ai politicii externe a Turciei în secolul 
20”. 


Relaţiile Turciei cu ţările din Balcani în 
perioada de început a Republicii 


Din secolul al 16-lea până la sfârşitul 
Războaielor Balcanice, în 1913, Imperiul Otoman 
a stăpânit cea mai mare parte din teritoriile din 
Balcani, unde, înainte de cucerirea otomană 
existau mai multe regate feudale slave 
independente. După ce a căzut sub autoritatea 
otomană, regiunea a devenit cunoscută sub 
numele de teritoriile europene ale Imperiului 
Otoman şi a avut o semnificaţie deosebită în 
sistemul otoman şi politică. Pentru Imperiu, 
Balcanii reprezentau drumul spre Europa, calea 
de a-şi răspândi puterea şi influenţa în Europa şi, 
în acelaşi timp, pentru a deveni o parte din ea şi a 
pretinde titlul de mare putere europeană. 

De asemenea, Balcanii reprezintă şi locul în 
care, începând cu secolul al 19-lea, a început 
declinul Imperiului. Cu toate că apariţia mişcărilor 
naţionaliste din Balcani a contribuit la procesul de 
dizolvare a Imperiului, aceasta a dus şi la apariția 
revoltelor naţionaliste pentru elita reformatoare a 
otomanilor şi, în acest sens, a contribuit la 
fondarea statului naţional turc. Războaiele 
Balcanice, care au adus independenţa pentru 
țările balcanice din Imperiul Otoman, urmate de 


2 


COLOCVIU STRATEGIC NR. 3, 2016 


primul război mondial, au provocat o instabilitate 
extinsă în întreaga regiune. În acelaşi timp, 
dizolvarea Imperiului şi necesitatea de a lupta 
pentru teritoriilor sale au făcut ca procesul de 
constituire a Republicii Turcia să cunoască un 
drum destul de anevoios. 

În urma semnării Tratatului de la Lausanne 
(24 iulie 1923) şi a declarării Republicii Turcia (29 
octombrie 1923), Atatürk a instituit mai multe 
reforme economice, politice, juridice şi religioase 
care au modernizat Turcia, desprinzând-o de 
trecutul ei otoman şi a fixat ca obiectiv prioritar al 
politicii externe menţinerea suveranităţii şi 
integrităţii teritoriale. Din acest motiv, Republica 
Turcă s-a distanțat de orice aspirații sau pretenții 
teritoriale față de fostele părţi ale teritoriului 
otoman şi a căutat să stabilească relații cu vecinii 
din Balcani, bazate pe respectarea integrităţii 
teritoriale, prietenie şi cooperare. Tratatul de 
prietenie a fost semnat mai întâi cu Albania, în 
1923, şi apoi cu lugoslavia, în 1925. Semnarea 
tratatelor de neutralitate şi conciliere şi 
organizarea schimbului de populație cu Grecia şi 
Bulgaria, în 1929 şi 1930, două ţări balcanice care 
au cunoscut numeroase dispute cu Turcia, au fost 
cei mai importanți paşi spre reconciliere şi 
construirea unor relații stabile din regiune“. 

Chiar dacă Turcia, la acel moment, avea 
capacități limitate şi nu era o putere economică, a 
făcut un mare efort diplomatic şi a fost capabilă să 
joace un rol geopolitic semnificativ la nivel 
internaţional şi a dezvoltat cu succes o politică 
regională spre Balcani, independent de marile 
puteri. Graţie tradiţiei sale diplomatice şi faptului 
că la momentul marii crize economice din 1929 a 
existat un vid de putere în Balcani, Turcia a reuşit 
să se prezinte ca o putere regională". 

Începând cu anul 1930 au fost organizate 
patru Conferinte balcanice, iar dezvoltarea 
cooperării regionale a atins apogeul odată cu 
crearea Înţelegerii Balcanice (9 februarie 1934). 
Aceasta a fost o alianță militară între Grecia, 
România, Turcia şi  lugoslavia, menită să 
garanteze securitatea mai multor frontiere 
balcanice împotriva oricărei agresiuni din partea 
oricărui stat balcanic. Alianța era îndreptată, în 
mod clar, în direcția stopării intenției Italiei de a 
atrage Bulgaria şi, eventual, lugoslavia de partea 
sa în încercarea de a se extinde prin cucerirea 
altor state balcanice“. Deşi a semnat un tratat de 
neutralitate cu Italia, Turcia a acordat prioritate 
cooperării multilaterale cu ţările balcanice, în 
dauna celei bilaterale cu Italia”. În acest fel, 
Turcia s-a conformat principiilor sale de politică 


externă, încercând să echilibreze puterea între 
țările mici şi marile puteri din regiune, bazându-se 
pe mecanisme multilaterale de cooperare. 

Odată cu aderarea la înţelegerea Balcanică, 
Republica Turcia s-a îndepărtat de principiul 
neutralității. Pe de altă parte, prin politica de 
alianță, Ataturk a dat prioritate principiilor de 
menţinere a păcii şi a status quo-ului în regiune şi, 
în acest fel, păstrării integrităţii teritoriale a ţării. 
Localizarea geostrategică şi rolul istoric, acela de 
a fi un pod care face legătura între Europa şi Asia, 
au influenţat gândirea politică externă a liderilor 
turci  determinându-i să evite polarizarea în 
relațiile internaţionale şi să încerce să promoveze 
stabilitatea în regiunile învecinate prin intermediul 
regimurilor de securitate colectivă şi a cooperării 
multilaterale. Acest lucru va deveni un element 
important în politica externă a Turciei şi mai ales 
în abordarea sa față de Balcani. 

Până la începutul celui de al Doilea Război 
Mondial, Turcia a reuşit, relativ cu succes, să 
echilibreze influența marilor puteri în regiune. 
Consiliul Permanent al Antantei Balcanice s-a 
întâlnit, în februarie 1940 şi a adoptat o rezoluţie 
prin care membrii săi s-au angajat la o politică 
comună de neutralitate în război şi în favoarea 
„menţinerii păcii, ordinii şi securităţii în Sud-Estul 
Europei”. Cu toate acestea, Republica Turcia a 
fost singura dintre membrii Antantei care a reuşit 
să menţină poziția de neutralitate în timpul celui 
de al doilea război mondial. 


Turcia şi Balcanii în perioada Războiului 
Rece 


Apariția politicii blocului, în perioada 
Războiului Rece, a determinat Turcia să renunţe 
la neutralitate, păstrată în al Doilea Război 
Mondial. Pretenţiile teritoriale pe care sovieticii le- 
au manifestat în privința graniţelor estice ale 
Turciei şi mai ales față de preluarea controlului 
asupra Strâmtorilor au consolidat principiul 
determinării Vestice a Turciei. Turcia a devenit 
unul dintre reprezentanţii importanţi ai blocului 
occidental în divizarea din timpul Războiului 
Rece. După ce a aderat la NATO în 1952, politica 
Turciei față de ţările din Balcani a fost strâns 
legată de abordarea NATO în regiune. La fel ca 
aliaţii occidentali, Turcia a avut o atitudine 
negativă față de răspândirea comunismului şi a 
influenţei sovietice în ţările balcanice şi a refuzat 
orice cooperare cu acestea. lugoslavia a devenit 
republică comunistă, dar după dezacordul cu 
sovieticii, în 1948, a decis să urmeze propria 

formă de socialism şi a menţinut o formă de 
neutralitate în cadrul rivalităţii dintre cele două 
blocuri. Încurajată de Statele Unite, care au decis 
să încerce să păstreze lugoslavia cât mai 
aproape posibil de tabăra occidentală, în 1953 
Turcia a semnat Tratatul de prietenie şi cooperare 
cu Grecia şi lugoslavia. După întâlnirea de la 
Bled, în 1954, a fost creată alianța militară dintre 
aceste trei ţări. Ca parte a acestui pact de 
apărare, cele trei state membre s-au obligat să ia 
în considerare orice agresiune armată împotriva 
unuia dintre ele ca o agresiune împotriva tuturor şi 
să sprijine partea sau părțile atacate, inclusiv prin 
folosirea forței armate”. 

Importanța acestui tratat a scăzut odată cu 
reconcilierea iugoslavo-sovietică, în 1955, şi chiar 
mai mult după un conflict izbucnit în Cipru în 
acelaşi an. În anii '50 şi '60 ai secolului trecut 
chestiunea Ciprului şi relațiile cu Grecia au 
devenit piesele dominante în politica din Balcani a 
Turciei. Relaţiile cu ceilalţi vecini din Balcani au 
urmat calea acordurilor bilaterale şi au fost, în 
mare parte, marginalizate. La sfârşitul anilor 1960 
şi începutul anilor 1970 tensiunile dintre blocurile 
Estic şi Vestic s-au accentuat şi, împreună cu alte 
țări NATO, Turcia a manifestat deschidere către 
blocul sovietic. Astfel, comerțul şi contactele 
culturale cu regimurile comuniste din Balcani au 
cunoscut o extindere. Cu toate acestea, în 1970 
Balcanii reprezentau doar 1,8% din totalul 
importurilor din Turcia şi 3,5% din totalul 
exporturilor sale. Accentul relaţiilor din regiune 
era încă reprezentat de dezacordul cu Grecia în 
privința Ciprului şi de problema drepturilor 
minorităţilor cu Bulgaria. Relaţiile cu Iugoslavia au 
fost bune, dar nu deosebit de intense sau de o 
mai mare importanţă pentru Turcia, în acea 
perioadă. În timpul anilor 1980 prim-ministrul şi 
ulterior preşedintele Turgut Ozal a urmărit o 
politică de liberalizare economică a ţării, cu 
accent pe sporirea oportunităţilor economice prin 
intermediul politicii externe şi în regiunea 
balcanică. În 1988, Conferinţa Balcanică a fost 
organizată de lugoslavia, ca o încercare de a 
revigora cooperarea multilaterală regională". Dar, 
aceasta a rămas în umbra evenimentelor 
semnificative care au urmat: sfârşitul Războiului 
Rece, dizolvarea Republicii Sovietice şi conflictele 
din Balcani. Până în anii '90, relaţiile Turciei cu 
țările din Balcani au fost dominate de calcule 
strategice şi problemele legate de securitatea 
politică şi economică. Chestiunea apartenenţei 
etnice şi religioase s-a manifestat pentru prima 
oară în relaţiile cu lugoslavia după ce republicile 
iugoslave şi-au declarat independenţa şi războiul 
a izbucnit. 


Odată cu sfârşitul Războiului Rece şi cu 
schimbările survenite în mediul global şi regional, 
Turcia a început reanalizarea principiilor sale 
tradiționale şi a manifestat o atitudine mai activă 
şi mai fermă în politica externă. Turcii se temeau 
că, după prăbuşirea „marelui inamic”, Uniunea 
Sovietică, va pierde din importanţa strategică 
pentru aliaţii săi occidentali. Dar, războiul din Golf 
şi conflictele din Caucaz şi Balcani au arătat că, în 
special pentru SUA, Turcia va îşi menţine o mare 
importanţă geostrategică. 

În timpul Războiului Rece, ca țară care nu 
făcea parte din blocul sovietic, dar, de asemenea, 
nici din cel Occidental, lugoslavia nu a jucat un rol 
atât de important pentru calculele geostrategice 
ale Turciei. Abia după prăbuşirea diviziunii 
bipolare constelația geopolitică a puterii s-a 
schimbat şi a forțat Turcia să se apropie de 
lugoslavia cu mai mult interes. Războaie care au 
avut loc pe teritoriile fostei lugoslavii în anii '90 au 
făcut Turcia mai preocupată de Balcani. 


Reacţia Turciei la conflictele din 
lugoslavia 
Atunci când Slovenia şi Croația şi-au 


declarat independența, în 1991, Turcia s-a arătat 
îngrijorată de pacea şi stabilitatea în regiune. S-a 
opus secesiunii republicilor iugoslave şi s-a bazat 
în principal pe Comunitatea Europeană şi ONU în 
găsirea unei soluţii adecvate pentru criză. Atunci 
când, la începutul anului 1992, țările europene şi 
Statele Unite recunoşteau independenţa acestor 
două ţări, Turcia a decis să le urmeze. Dar, când 
problema Bosniei şi Herțegovinei şi-a făcut 
apariția, mai ales după izbucnirea războiului din 
Bosnia, Turcia a decis să manifeste un rol mai 
activ în această chestiune. Chiar dacă războiul 
bosniac nu reprezenta o ameninţare directă la 
adresa securităţii Turciei, acesta a devenit un 
aspect important de soft security, în principal prin 
problema identităţii şi a migraţiei ?. 

Un număr semnificativ de musulmani 
bosniaci s-au deplasat în Turcia şi, împreună cu 
un număr mare de cetățeni turci cu origine 
balcanică, au creat o presiune asupra factorilor de 
decizie din Turcia pentru a oferi un sprijin mai 
mare pentru populaţia musulmană din Bosnia şi 
independența Bosniei. Pentru Turcia a fost, de 
asemenea, o oportunitate de a confirma 
importanța sa în contextul securităţii europene, 
precum şi ralierea sa la aliaţii săi consacrați. 
Turcia a început angajarea pe cale diplomatică în 
organizaţiile internaţionale, în numele 
musulmanilor bosniaci. Astfel, a organizat o 
întâlnire specială dedicată conflictului, în cadrul 

Organizaţiei Conferinței Islamice, în timpul 
preşedinţiei Turciei, în 1992. De asemenea, a 
prezentat propriul „Plan de acţiune” pentru Bosnia 
Consiliului de Securitate al ONU şi a participat la 
Conferinţa de la Londra privind situația din 
Balcani, în august 1992, organizată de Consiliul 
Europei’. 

În noiembrie 1992 Turcia a organizat o 
Conferință balcanică pentru tările vecine şi din 
regiune, a cărei subiect a fost reprezentat de 
conflictul bosniac. Din moment ce aceste inițiative 
nu au dat rezultate semnificative, Turcia a decis, 
în ciuda  embargoului ONU, să sprijine 
musulmanii bosniaci cu armament. De 
asemenea, a participat la stabilirea zonei de 
interdicție aeriană impusă de NATO în 1993 şi, 
mai târziu, a participat cu trupele sale în Forța de 
Protecţie a Naţiunilor Unite (UNPROFOR), 
staționate în Croaţia şi în Bosnia şi Herțegovina 
în timpul războaielor iugoslave. Chiar dacă Turcia 
a arătat un mare interes şi a desfăşurat activități 
bilaterale în această problemă, a sprijinit cu 
fermitate abordarea multilaterală şi legături de 
strânsă cooperare cu principalul său aliat 
occidental, SUA, în răspunsul la problemele din 
Balcani“. 

După izbucnirea conflictului din Kosovo, 
Turcia a urmărit o politică mai prudentă şi 
restrânsă decât în cazul războiului bosniac. Unul 
dintre motivele acestui comportament a fost 
prezența unei importante minorități turceşti în 
Kosovo, care se temea de mari represiuni din 
partea majorității albaneze. Turcia a manifestat 
mai puțin interes pentru cooperarea bilaterală, în 
această problemă, dar, în acord cu partenerii săi 
strategici, a participat la campania aeriană a 
NATO împotriva lugoslaviei, în 1999, ca şi în 
cadrul forțelor ONU de menţinere a păcii în 
Kosovo, ulterior. 

Destrămarea lugoslaviei şi conflictul din 
Balcani au readus în prim plan rivalitatea turco- 
greacă în privința influenţei în regiune, ceea ce a 
avut un efect important asupra nivelului de 
activism turc în Balcani. Un sprijin important a fost 
demonstrat de către Turcia în privința 
independenţei Macedoniei şi, astfel, în 1992 a fost 
a doua ţară care a recunoscut Macedonia şi prima 
care a deschis o ambasadă la Skopje". Acest 
lucru s-a datorat, în mod clar, concurenţei cu 
Grecia, care s-a opus independenței Macedoniei 
datorită numelui şi drapelului. 

În ce priveşte cele mai importante principii 
care au dominat poziţia Turciei față de ţările 
balcanice din anii '90, acestea au fost în acord cu 
calculele sale geostrategice. Turcia a încercat să 
menţină stabilitatea regională şi importanța sa 


geostrategică în regiune şi, în baza acesteia, în 
politica la nivel mondial, menţinând în permanenţă 
o strânsă cooperare cu aliații săi occidentali. La 
început, în conformitate cu principiile sale 
tradiționale, Turcia a reacţionat cu prudenţă la 
evenimentele din Balcani şi a încercat să păstreze 
status quo-ul. Atunci când ţările din Europa şi 
Statele Unite au decis să sprijine modificările 
teritoriale din Balcani, Turcia a ales să urmeze 
această decizie, menţinându-se, totuşi, în afara 
implicării directe în această problemă. Ceea ce a 
schimbat acest tipar şi a făcut Turcia să devină un 
jucător mult mai activ în regiune a fost războiul 
bosniac. Cu toate acestea, Turcia a susținut ferm 
soluțiile multilaterale şi a fost atentă în 
echilibrarea acţiunilor sale bilaterale cu interesele 
altor puteri, menţinând mereu aceeaşi abordare 
cu SUA. Țările europene şi în special SUA s-au 
temut de o mai mare implicare a comunităților 
islamice radicale în Războiul bosniac, în special 
de cea a Iranului. Sprijinul furnizat pentru bosniaci 
dintr-o ţară islamică moderată, cum este Turcia, a 
fost perceput ca fiind o opțiune mult mai bună. Din 
acest motiv, cooperarea în cazul Bosniei a fost 
benefică pentru toate părţile, iar întărirea 
alianțelor a reprezentat, cu certitudine, unul dintre 
motivele manifestării active a Turciei'€. 


Relaţiile politice dintre Turcia şi Balcani 


Ca actor politic, începând cu 2009, Turcia 
şi-a intensificat contactele bilaterale la nivel înalt 
cu oficiali din Balcani. Activismului din Balcani a 
fost încurajat de faptul că, la numai două luni de 
la numirea în funcţia de ministru al afacerilor 
externe a lui Davutoglu, Turcia a preluat pentru un 
an preşedinţia Procesului de Cooperare în Europa 
de Sud-Est (SEECP). Acest lucru a ajutat Turcia, 
în concordanţă cu principalele sale axe în politica 
din Balcani, să organizeze un număr mare de 
reuniuni politice la nivel înalt şi mai multe 
evenimente regionale". Pentru Turcia, SEECP a 
fost un semnificativ proiect regional autentic, un 
instrument important, care corespundea unor 
inițiative balcanice anterioare din care Turcia a 
făcut parte, de asemenea. 

Dincolo de mecanismele regionale, Turcia a 
pus un mare accent pe iniţiativele bilaterale şi 
trilaterale din Balcani. A fost nevoie de rolul de 
mediator în unele dintre probleme nerezolvate 
între Bosnia şi Herţegovina, Serbia şi Croaţia şi, 
astfel, a iniţiat întâlniri la nivel înalt între aceste 
țări. În baza importanței sale strategice şi prin 
accentuarea apropierii istorice şi înțelegerii 
culturale, Turcia a încercat să se prezinte ca un 
important actor politic în regiune, în rol de 

moderator şi să arbitreze problemele regionale şi 
stările conflictuale °. 

Turcia a intensificat, în calitate de mediator, 
întâlniri între reprezentanții bosniaci din Bosnia şi 
Herţegovina şi oficialii din Serbia. De asemenea, 
au avut loc medieri între mediat Bosnia şi 
Herţegovina şi Croaţia. Turcia a iniţiat organizarea 
de întâlniri consultative trilaterale în scopul 
consolidării dialogului între acestor comunități 
etnice cu scopul final de consolidare a păcii şi 
stabilităţii în regiune şi pentru susţinerea 
integrităţii teritoriale, multi-einice şi a unei Bosnii 
multi-culturale. Acest lucru se înscrie în linia 
interesului declarat al sprijinirii comunității 
bosniacilor şi moştenirii otomane din regiune, în 
scopul întăririi influenţei regionale a Turciei. 

Datorită implicării Turciei, au existat şase 
reuniuni ale miniştrilor de externe din Turcia, 
Bosnia şi Herţegovina şi Serbia şi cinci ale 
miniştrilor de externe din Turcia, Bosnia şi 
Herţegovina şi Croaţia. Prin intermediul acestor 
întâlniri Turcia a reuşit să influențeze Serbia să 
aprobe numirea ambasadorului Bosniei şi 
Herțegovinei, după trei ani de impas şi să 
determine Parlamentul sârb să adopte rezoluția 
referitoare la Srebrenica, în aprilie 20101. Acest 
lucru a dus la îmbunătățirea relației dintre Serbia 
şi Bosnia şi Herţegovina, deşi a provocat reacții 
negative în Republica Srpska, entitate sârbă din 
Bosnia şi Herţegovina, care s-a opus încă de la 
început implicării Turciei în problemele Bosniei, 
acuzând-o de sprijinirea intereselor entității 
bosniace şi, în acelaşi timp, acuzând Serbia de 
trădare”. 

După Summit-ul de la Istanbul, în aprilie 
2010, Declarația de la Istanbul a fost semnată de 
Turcia, Bosnia şi Serbia, fiind de apreciat marele 
succes al Turciei de aducere la masa tratativelor 
a preşedinţilor Serbiei şi Bosniei, pentru prima 
dată după războiul din anii 90. Cu toate acestea, 
membrul sârb al preşedinţiei Bosniei şi 
Herțegovinei a refuzat să valideze acest acord. 
Republica Srpska şi liderul acesteia, Milorad 
Dodik, au convingerea că Turcia urmăreşte 
eliminarea acestei entități”. 

Turcia a subliniat relaţiile speciale cu Bosnia 
şi Herţegovina şi a subliniat sprijinul ferm pentru 
integritatea teritorială a acestei țări, participând cu 
mare interes la Procesul Butmir. A fost un efort 
comun, condus de SUA şi puterile europene 
pentru a genera un acord între entităţile politice 
interne, cu privire la propunerile legate de reforma 
constituțională, precum şi la problemele legate de 
distribuirea teritorială. Cu toate acestea, liderii 
principalelor partide bosniace, sârbe şi croate au 


respins pachetul de reforme propus şi aceasta a 
dus la întreruperea procesului. 

În această perioadă Turcia şi-a intensificat 
contactele sale cu Serbia. Ea a încercat să pună 
în aplicare politica sa flexibilă externă şi să 
dezvolte relaţii strânse cu toţi actorii regionali, în 
ciuda posibilului conflict de interese. Acest lucru 
prezintă o încercare de a pune în aplicare o 
strategie win-win, bazată pe principiile sale de 
politică de la zero în problema cu vecinii şi 
diplomație multi-dimensională. În conformitate cu 
principiul său de a menţine relaţii bune cu toți 
vecinii, Turcia a depus un efort considerabil să 
dezvolte relații stabile şi strânse cu Serbia. 

Conflictele din Bosnia şi intervenţia NATO în 
Kosovo în 1999 au influențat negativ relaţiile 
dintre Serbia şi Turcia, dar, odată cu schimbările 
democratice din Serbia, în octombrie 2000 şi 
după angajarea activă a guvernului AKP în 
Balcani, relaţiile dintre aceste două ţări s-au 
îmbunătăţit în mod semnificativ. Au existat mulţi 
paşi în această direcție. Preşedintele sârb la acel 
moment, Boris Tadic a vizitat Turcia în 2007 şi 
2010 şi prim-ministrul său, Mirko Cvetkovic, a 
vizitat Turcia în 2011. Preşedintele turc Abdulah 
Gul a vizitat Serbia în 2009, fiind primul 
preşedinte turc care a vizitat Serbia după 1986. 
Primul ministru Recep Tayyip Erdogan a făcut o 
vizită în Serbia, în iulie 2010, atunci când a fost 
semnat acordul vizelor între cele două tări”. Pe 
parcursul acestei perioade, au avut loc reuniuni 
de consultare tripartite între Bosnia şi 
Herţegovina, Serbia şi Turcia, urmate de o serie 
de vizite la nivel ministerial. În mai multe rânduri, 
oficialii turci au subliniat faptul că, pentru Turcia, 
Serbia este o ţară importantă pentru pace şi 
stabilitate în Balcani. Deşi Turcia a fost una dintre 
primele ţări care au recunoscut declaraţia de 
independenţă a Kosovo în februarie 2008, este 
clar că această problemă nu a contribuit la 
deteriorarea relaţiilor dintre aceste două ţări într-o 
mai mare măsură. Turcia şi Serbia au semnat un 
acord de liber schimb în iunie 2009. 

Turcia a sprijinit Macedonia în disputa 
numelui cu Grecia şi este prima ţară care a 
recunoscut Republica Macedonia cu numele său 
constituțional, identitatea naţională şi care a 
desemnat un ambasador la Skopje. Turcia a 
sprijinit, de asemenea, păstrarea compoziţiei 
multi-etnice şi  multi-culturală a Macedoniei, 
precum şi structura sa de stat unitar. Turcia 
consideră că Macedonia a îndeplinit toate criteriile 
pentru a deveni membru al NATO şi va continua 
să sprijine aderarea acesteia la instituţiile 
europene şi euro-atlantice, aderare întârziată 
datorită problemei denumirii statului. 

CONCLUZII 


e Regiunea balcanică rămâne văzută de către Turcia ca punte de legătură spre Occident. Din acest 
motiv, interesul Turciei în Balcani a fost o constant de-a lungul istoriei Republicii. Echilibrarea 
rolului puterilor regionale şi rolul său de mare putere în regiune, în scopul de a-şi asigura 
drumul spre Europa, constituie obiectivul strategic principal al Turciei în Balcani. De aceea, 
identitatea politică externă a Turciei nu s-a schimbat în mare măsură, chiar şi după apariția unor 
noi actori cu noi viziuni. 

e În ciuda faptului că discursul de securitate a fost înlocuit cu unul istoric şi cultural, securitatea a 
rămas preocuparea principală în comportamentul actual al Turciei faţă de Balcani. Cu toate că 
accentul se pune în prezent pe soft power, acesta fiind unul dintre principiile metodologice de 
bază în politica sa externă, în relaţiile Turciei cu Balcanii, se observă că acordurile de securitate, 
în special cele multilaterale, au rămas principalul instrument în abordarea regiunii. 

e Din moment ce interesul economic al Turciei în Balcani nu este, în prezent, unul major, interesele 
sale strategice şi priorităţile de securitate ar putea fi completate şi echilibrate printr-o mai mare 
activitate economică şi a investiţiilor în regiune, în viitor. 


COLOCVIU STRATEGIC este o publicaţie a Centrului de Studii Strategice de Apărare şi Securitate 


ce prezintă principalele rezultate ale unor studii de cercetare, sintezele unor evenimente ştiinţifice, 
opiniile şi punctele de vedere ale masteranzilor şi doctoranzilor, implicaţi în cercetarea ştiinţifică din 


domeniul apărării şi securității. 


COLOCVIU STRATEGIC 
Supliment al revistei Impact Strategic 
Redactor: dr. Mihai ZODIAN 
e-ISSN 1842-8096, ISSN-L 1841-7396, 641/2016 


Centrul de Studii Strategice de Apărare şi Securitate 
Şos. Panduri, nr. 68-72, Sector 5, Bucureşti 
Telefon: 021.319.56.49, Fax: 021.319.57.80 

E-mail: cssas(Qunap.ro, Site: http://cssas.unap.ro 


